Overvågningskameraer på Smedegården Siden april har der hængt kameraer på plejehjemmet Smedegården i Aalborg Øst. Det sker for at indfange ulovligheder. 30 kameraer=intet hærværk Cirka 30 kameraer hænger forskellige steder. Og de har den ønskede effekt. Indbrud og hærværk er et overstået kapitel. Ulovlige kameraer Men kameraerne er efter al sandsynlighed ulovlige. Det er det private boligselskab Lejerbo, der ejer plejehjemmet, og det er Lejerbos varmemester, der står for driften. Og ifølge loven om TVovervågning må private - i modsætning til offentlige myndigheder - ikke optage overvågningsbilleder af steder, hvor alle kan færdes frit. Skallerupvej må ikke Søndag fortalte vi at boligforeningen Lejerbo på Skallerupvej også har ophængt kameraer til overvågning. De har fået et påbud fra politiet. Kameraerne skal ned. Men formanden nægter. Og på Smedegården vil de også stritte imod, hvis der skulle komme et påbud. Politiet kigger på Smedegården Hos Nordjyllands politi afviser sekretariatschef Michael Graversen at have hørt om kameraerne på Smedegården. Men han vil nu se på sagen. Politikerne kigger på overvågning Det samme vil politikerne, så måske kan det ende med, at loven bliver lavet om.
Plejehjemmet Smedegården i Aalborg Øst er sluppet for indbrud og hærværk siden april måned. Dengang blev der hængt overvågningskameraer op. Men det er efter al sandsynlighed ikke tilladt.